Greek Legal Document

Category: 180

Content:
124. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 302 της 21 Ιουν. / 4 Ιουλ. 1991 (ΦΕΚ Α΄  105) (Διόρθ. Σφαλμ. στο ΦΕΚ Α΄ 124/7 Αυγ.  1991) Σύσταση Διευθύνσεως στο Υπουργείο Εξωτερικών. Έχοντας υπόψη: 1.Τις διατάξεις του άρθρ. 4 του νόμ. 419/1976 «περί Οργανισμού του Υπουργείου Εξωτερικών» (ΦΕΚ 221, τ. Α΄ ). 2.Τις διατάξεις του άρθρ. 24 παρ. 5 του νόμ. 1558/1985 «Κυβέρνηση και Κυβερνητικά όργανα» (ΦΕΚ 137, τ. Α΄) 3.Τις διατάξεις του άρθρ. 17 του νόμ. 1320/1983 «Πρόσληψη στο δημόσιο τομέα και άλλες διατάξεις» (ΦΕΚ 6, τ. Α΄/1983). 4.Την Υ. 1140/1051173/1390/0001/1990 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στον Υφυπουργό Οικονομικών» (ΦΕΚ 420, τ. Β΄). 5.Την 168/1991 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης, Εξωτερικών και του Υφυπουργού Οικονομικών, αποφασίζουμε: Διεύθυνση εκπαίδευσης Άρθρ.1.-1.Στο Υπουργείο Εξωτερικών συνιστάται Διεύθυνση εκπαίδευσης. 2.Αρμοδιότητα της Διεύθυνσης Εκπαίδευσης είναι ο προγραμματισμός, η οργάνωση και εκτέλεση εκπαιδευτικών προγραμμάτων για την επαγγελματική κατάρτιση των υπαλλήλων και η διαρκής συνεργασία με τις εκπαιδευτικές μονάδες του Εθνικού Κέντρου Δημόσιας Διοίκησης. 3.Η Διεύθυνση Εκπαίδευσης συγκροτείται από τα παρακάτω δύο Τμήματα: Α.Τμήμα Εισαγωγικής Εκπαίδευσης. Αρμοδιότητα του Τμήματος αυτού είναι η οργάνωση και η εκτέλεση προγραμμάτων εισαγωγικής εκπαίδευσης των υπαλλήλων του Υπουργείου Εξωτερικών σε συνεργασία με το Εθνικό Κέντρο Δημόσιας Διοίκησης, πριν την ανάληψη υπηρεσίας, ή εντός του πρώτου εξαμήνου από την ημερομηνία ανάληψης υπηρεσίας το αργότερο, με σκοπό τη γενική ενημέρωση όσο και οποτεδήποτε μετά την συμπλήρωση δύο μηνών υπηρεσίας και μέχρι τη λήξη της διετούς δοκιμαστικής υπηρεσίας. Β.Τμήμα Επιμόρφωσης. Αρμοδιότητα του Τμήματος αυτού είναι: η οργάνωση και εκτέλεση προγραμμάτων επιμόρφωσης ειδικού ενδιαφέροντος για τους υπαλλήλους του Υπουργείου Εξωτερικών. Στα προγράμματα αυτά είναι δυνατό να περιλαμβάνονται, σε συνεργασία με το Ινστιτούτο Διαρκούς Επιμόρφωσης, και θέματα γενικού ενδιαφέροντος. β)Η οργάνωση και εκτέλεση, σε συνεργασία με την Εθνική Σχολή Δημόσιας Διοίκησης, προγραμμάτων προαγωγικής εκπαίδευσης των υπαλλήλων του Υπουργείου ή η μέριμνα για τη συμμετοχή των υπαλλήλων σε προγράμματα που οργανώνονται κατά κύκλους Υπουργείων με βάση τη συνάφεια του αντικειμένου τους. γ)Η μέρι μνα για τη μετεκπαίδευση των υπαλλήλων του Υπουργείου, στις περιπτώσεις που αυτή κρίνεται αναγκαία, για τη διεύρυνση των επιστημονικών ή τεχνικών τους γνώσεων, που είναι πρόσφορες για την καλύτερη αντιμετώπιση των αναγκών της Υπηρεσίας ή την ειδίκευσή τους σε σύγχρονες τεχνικές διοίκησης και τεχνολογίας, δ)Η μέριμνα για τη μεταπτυχιακή εκπαίδευση των υπαλλήλων του Υπουργείου σε ΑΕΙ της ημεδαπής ή της αλλοδαπής για τη λήψη μεταπτυχιακού τίτλου σπουδών συναφούς με το αντικείμενο του Υπουργείου. ε)Η μέριμνα για την έκδοση απόφασης με την οποία ορίζεται το διδακτικό προσωπικό των εκπαιδευτικών προγραμμάτων που εκτελεί το Υπουργείο, εφόσον δεν ανήκει στο διδακτικό προσωπικό του Εθνικού Κέντρου Δημόσιας Διοίκησης. Διεύθυνση Οργάνωσης και  Απλούστευσης Διαδικασιών Άρθρ.2.-Οι αρμοδιότητες της Διεύθυνσης αυτής ανάγονται στα ακόλουθα θέματα που κατανέμονται μεταξύ των Τμημάτων της ως εξής: Α.Τμήμα Διοικητικής Οργάνωσης. Οι αρμοδιότητες του Τμήματος αυτού είναι: α)Ο χειρισμός όλων των θεμάτων οργάνωσης των Υπηρεσιών του Υπουργείου, β)Η μέριμνα για τη μεταβίβαση αρμοδιοτήτων από την Κεντρική Υπηρεσία στις Αρχές Εξωτερικού και στις Περιφερειακές Υπηρεσίες του Υπουργείου. γ)Η μέριμνα για την οργάνωση των εποπτευομένων από το Υπουργείο νομικών προσώπων, σε συνεργασία με τις αρμόδιες κατά περίπτωση, σε σχέση με το αντικείμενο των νομικών προσώπων, Διευθύνσεις. δ)Η επεξεργασία στοιχείων για την εκτίμηση των αναγκών του Υπουργείου και των εποπτευομένων από το Υπουργείο νομικών προσώπων σε θέσεις προσωπικού και την κατανομή τους σε κλάδους, βαθμούς ή ειδικότητες, η περιγραφή και ανάλυση των καθηκόντων καθώς και ο καθορισμός των προσόντων κάθε θέσης. ε)Η ίδρυση και κατάργηση Αρχών της Εξωτερικής Υπηρεσίας, στ)Ο νομοθετικός συντονισμός καθώς και η σύνταξη και προώθηση των απαιτούμενων νομοθετικών κειμένων. Β.Τμήμα Απλούστευσης Διαδικασιών και Παραγωγικότητας. Οι αρμοδιότητες του Τμήματος αυτού είναι: α)Η μελέτη, υπόδειξη και παρακολούθηση εφαρμογής μέτρων για την απλούστευση γραφειοκρατικών τύπων και διαδικασιών και την κατάργηση περιττών διατυπώσεων, σε συνεργασία με τις κατ’ αντικείμενο αρμόδιες Υπηρεσίες, β)Ο καθορισμός, σε συνεργασία με τις κατ’ αντικείμενο αρμόδιες Υπηρεσίες, των δικαιολογητικών που κατά περίπτωση απαιτούνται να υποβάλλουν οι συναλλασσόμενοι με τη Διοίκηση πολίτες. γ)Η μελέτη  των χρησιμοποιουμένων εντύπων και η εισήγηση  για τη βελτίωση και απλοποίησή τους καθώς  και η σχεδίαση νέων απλουστευμένων εντύπων,  ιδιαίτερα των απαραίτητων για τις συναλλαγές των  πολιτών   με   τις   Υπηρεσίες.  δ)Η   μελέτη  και   η  (Μετά τη σελ. 104,224) Σελ. 104,225 Τεύχος 1146 Σελ. 101 Νομοθεσία Υπουργείου Εξωτερικών 40.Α.α.124 εισήγηση μέτρων για την καθιέρωση προσφοροτέρων μεθόδων εργασίας για την ταχύτερη διεκπεραίωση των διοικητικών ενεργειών. ε)Η μέριμνα για την ανάπτυξη και εφαρμογή από τις κατ’ αντικείμενο αρμόδιες Υπηρεσίες συγχρόνων τεχνικών μεθόδων (μέτρηση εργασίας, επιχειρησιακή έρευνα, ανάλυση κόστους - ωφέλειας, εργονομία κλπ.) για την αύξηση της παραγωγικότητας. στ)Η εισήγηση μέτρων για την βελτίωση των συνθηκών εργασίας. ζ)Η παρακολούθηση των τεχνολογικών εξελίξεων στον τομέα της μηχανοργάνωσης - πλην του υλικού αυτόματης επεξεργασίας στοιχείων - η έρευνα της αγοράς, η τήρηση στοιχείων για τις τεχνικές προδιαγραφές και τις δυνατότητες των μηχανημάτων γραφείου και η εισήγηση για τον εκσυγχρονισμό του μηχανικού εξοπλισμού. η )Η μέριμνα για την εκκαθάριση και μικροφωτογράφηση των αρχείων των Υπηρεσιών του Υπουργείου. Διεύθυνση Πληροφορικής Άρθρ.3.-Οι αρμοδιότητες της Διεύθυνσης αυτής ανάγονται στα ακόλουθα θέματα που κατανέμονται μεταξύ των Τμημάτων της ως εξής: Α.Τμήμα Ανάπτυξης και Υποστήριξης Μηχανογραφικών Εφαρμογών. Οι αρμοδιότητες του Τμήματος αυτού είναι: α)Η μελέτη και η ανάπτυξη των μηχανογραφικών εφαρμογών που έχουν σχέση με τις πολιτικές αρμοδιότητες του Υπουργείου, τόσο της Κεντρικής Υπηρεσίας όσο και των Αρχών του Εξωτερικού. β)Η μελέτη και η ανάπτυξη των μηχανογραφικών εφαρμογών των Υπηρεσιών Ευρωπαϊκών Κοινοτήτων του Υπουργείου, Εσωτερικού και Εξωτερικού. γ)Η μελέτη και η ανάπτυξη των διοικητικής φύσεως μηχανογραφικών εφαρμογών του Υπουργείου. δ)Η μελέτη και η ανάπτυξη των μηχανογραφικών εφαρμογών που έχουν σχέση με τις διαβιβάσεις και τις τηλεπικοινωνίες του Υπουργείου. ε)Η μελέτη και η ανάπτυξη των μηχανογραφικών εφαρμογών των λοιπών αρμοδιοτήτων του Υπουργείου. Β.Τμήμα Υποστήριξης Συστημάτων. Οι αρμοδιότητες του Τμήματος αυτού είναι: α)Η πλήρης αξιοποίηση της λειτουργίας του μηχανογραφικού εξοπλισμού (SOFTWARE - HARDWARE) του Υπουργείου. β)Η ενημέρωση και η εκπαίδευση του προσωπικού του Υπουργείου σε θέματα μηχανογράφησης (λογισμικό και χρήση συστημάτων). γ)Η ανάπτυξη του λογισμικού υλικού για την κάλυψη αναγκών σε εξειδικευμένους τομείς της πληροφορικής. δ)Εφαρμογή νέων τεχνολογιών στο Υπουργείο. Σελ. 104,226 Τεύχος 1146 Σελ. 102 Γ.Τμήμα Λειτουργίας και Εκμετάλλευσης Εξοπλισμού. Οι αρμοδιότητες του τμήματος αυτού είναι η καλή λειτουργία, η πλήρης εκμετάλλευση, η συντήρηση και η ασφάλεια του μηχανογραφικού εξοπλισμού του Υπουργείου. Δ.Τμήμα Εισαγωγής Στοιχείων. Οι αρμοδιότητες του τμήματος αυτού είναι η εισαγωγή, ο έλεγχος και η ενημέρωση των μηχανογραφικών στοιχείων, σε συνεργασία με τις αρμόδιες Διευθύνσεις του Υπουργείου. Άρθρ.4.-Για τη στελέχωση της Διεύθυνσης Πληροφορικής του Υπουργείου συνιστώνται οι πιο κάτω θέσεις: α)Στον κλάδο ΠΕ πληροφορικής: 40 θέσεις ειδικότητας επιστήμης των Υπολογιστών. β)Στον κλάδο ΔΕ Προσωπικού Η/Υ: 30 θέσεις ειδικότητας Χειριστών Ηλεκτρονικών Υπολογιστών. Άρθρ.5.-1.Για την πρόσληψή τους στις παραπάνω θέσεις, οι υποψήφιοι πρέπει να έχουν ,εκτός από τα κατά ειδικότητα, προβλεπόμενα από τις διατάξεις του Π.Δ. 194/1988 (ΦΕΚ 84/Α/88), προσόντα και τα ειδικά προσόντα που προβλέπει ο νόμ. 419/1976 για τους υπαλλήλους των αντίστοιχων βαθμίδων εκπαίδευσης του Υπουργείου Εξωτερικών. 2.Για τον εισαγωγικό βαθμό και την υπηρεσιακή εξέλιξη των πιο πάνω υπαλλήλων εφαρμόζονται οι σχετικές με τους κλάδους της αντίστοιχης εκπαιδευτικής βαθμίδας διατάξεις του νόμ. 419/1976. Από τις ίδιες διατάξεις διέπεται και η εν γένει υπηρεσιακή κατάσταση των υπαλλήλων αυτών. Άρθρ.6.-Οι προϊστάμενοι των Διευθύνσεων και των Τμημάτων που συνιστώνται με το Δ/γμα αυτό ορίζονται σύμφωνα με τις διατάξεις του άρθρ. 37 του Π.Δ. 361/1979 (ΦΕΚ 112 Α΄).